b'\n_START_ARTICLE_\nYoung Enterprise\n_START_PARAGRAPH_\nYoung Enterprise Danmark er et tidligere navn for den organisation, som i dag hedder Fonden for Entrepren\xc3\xb8rskab. Det er en non-profit organisation, som arbejder for at udbrede entrepren\xc3\xb8rskab i uddannelserne,_NEWLINE_s\xc3\xa5 flere unge f\xc3\xa5r kompetencer inden for innovation, entrepren\xc3\xb8rskab og iv\xc3\xa6rks\xc3\xa6tteri._NEWLINE_Indtil sommeren 2015 hed organisationen Fonden for Entrepren\xc3\xb8rskab - Young Enterprise, men nu hedder organisationen kun Fonden for Entrepren\xc3\xb8rskab. Fonden er en del af den verdensomsp\xc3\xa6ndende organisation JA Worldwide._NEWLINE_Fonden for Entrepren\xc3\xb8rskab arbejder med hele uddannelsessektoren, dvs. b\xc3\xa5de grundskoler, ungdomsuddannelser og videreg\xc3\xa5ende uddannelser. Organisationen har et administrativt hovedkontor placeret i Odense, og et kontor i K\xc3\xb8benhavn. Hertil kommer 8 regionale afdelinger med egne bestyrelser, herunder ogs\xc3\xa5 en i Gr\xc3\xb8nland.'